เวิลด์แบงก์ คาด GDP ไทยปีนี้กลับมาฟื้นโตได้ 4% แม้โควิดระบาดระลอก 2 - FINNOMENA
เวิลด์แบงก์ ระบุว่า เศรษฐกิจของไทยในปี 64 จะกลับมาเติบโตได้ในอัตรา 4% หลังจากได้รับผลกระทบอย่างรุนแรงจากการระบาดของโควิด-19 ทำให้เศรษฐกิจปี 63 หดตัว 6.5%
21 ม.ค. 2564

เวิลด์แบงก์ ระบุว่า เศรษฐกิจของไทยในปี 64 จะกลับมาเติบโตได้ในอัตรา 4% หลังจากได้รับผลกระทบอย่างรุนแรงจากการระบาดของโควิด-19 ทำให้เศรษฐกิจปี 63 หดตัว 6.5%
เวิลด์แบงก์ มองว่าเศรษฐกิจไทยในปีนี้จะฟื้นตัวอย่างค่อยเป็นค่อยไป แม้ว่าจะมีการระบาดของโควิด-19 ครั้งที่สอง และคาดว่าในปี 65 เศรษฐกิจไทยจะเติบโตได้อย่างต่อเนื่องในระดับเพิ่มขึ้นเป็น 4.7%
อย่างไรก็ตาม การฟื้นตัวของเศรษฐกิจไทยยังคงอ่อนไหวต่อความเสี่ยงในด้านลบ ซึ่งการท่องเที่ยวและกิจกรรมภายในประเทศซบเซาต่อเนื่อง อาจนำไปสู่ภาวะชะงักงันทางการค้า รวมถึงระดับหนี้ครัวเรือนที่สูงขึ้น
อนึ่งธนาคารโลกประจำประเทศไทย กล่าวว่า การลดลงของประชากรวัยทำงานจะทำให้อุปทานแรงงานและผลผลิตทางเศรษฐกิจลดลงในช่วงหลายทศวรรษข้างหน้า
Source – IQ สำนักข่าวอินโฟเควสท์
แท็ก:
แชร์บทความ: